Diari Oficial de la Generalitat Valenciana


Sumari del DOGV 3872, del 07-11-2000 (2000/8784)

ORDRE de 2 d'octubre de 2000, de la Conselleria de Cultura i Educació, per la qual s'autoritza l'obertura i funcionament del centre de Formació Professional de grau mitjà Daniel Matallín, SL, en València.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3872

Data del DOGV
:   07-11-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/8784


Data del document
:   02-10-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * ensenyament professional

ORDRE de 2 d'octubre de 2000, de la Conselleria de Cultura i Educació, per la qual s'autoritza l'obertura i funcionament del centre de Formació Professional de grau mitjà Daniel Matallín, SL, en València. [2000/Q8784]
  
L'expedient ha sigut iniciat pel representant de la societat mercantil Daniel Matallín, SL, situada al carrer del Mestre Palau, 7, de València, en sol·licitud d'autorització d'obertura i funcionament d'un centre de Formació Professional de grau mitjà, que impartirà els ensenyaments corresponents als cicles de Tècnic en Perruqueria i Tècnic en Estètica Personal Decorativa, amb la denominació Daniel Matallín, SL.
  
La Direcció General de Centres Docents ha aprovat, per la Resolució de 13 de setembre de 1999, les instal·lacions proposades per a l'autorització, ja que complix els requisits que, quant a espais educatius, establix la normativa vigent.
  
La Direcció Territorial de Cultura i Educació de València ha emés proposta favorable a allò sol·licitat, a la vista dels informes emesos per la Unitat Tècnica de Construccions i la Inspecció Educativa.
  
Vists la Llei Orgànica 8/1985, de 3 de juliol, reguladora del Dret a l'Educació, (BOE de 04.07.1985); la Llei Orgànica 1/1990, de 3 d'octubre, d'Ordenació General del Sistema Educatiu (BOE de 04.10.1990); el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyaments de règim general no universitaris; el Reial Decret 777/1998, de 30 d'abril (BOE de 08.05.1998), pel qual es desenrotllen determinats aspectes de l'ordenació de la Formació Professional en l'àmbit del sistema educatiu, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament del següent centre privat de Formació Professional de grau mitjà, amb les característiques i composició que més avall s'indiquen.
  
Denominació genèrica: Centre autoritzat de Formació Professional de grau mitjà.
  
Denominació específica: Daniel Matallín, SL.
  
Domicili: carrer del Mestre Palau, 7, 9 i 10.
  
Localitat: València.
  
Província: València.
  
Titular: Daniel Matallín SL.
  
Codi: 79062939.
  
Ensenyaments i capacitat que s'autoritzen:
  
Cicles de Grau Mitjà:
  
- 2 grups de Perruqueria per a 60 llocs escolars, sempre que s'impartisca un grup per a un màxim de 30 llocs escolars, en torn de matí, i un grup per a un màxim de 30 llocs escolars, en torn de vesprada.
  
- 2 grups de Estètica Personal Decorativa per a 60 llocs escolars, sempre que s'impartisca un grup per a un màxim de 30 llocs escolars, en torn de matí, i un grup per a un màxim de 30 llocs escolars, en torn de vesprada.
  
Segon
  
La Direcció Territorial de Cultura i Educació de València establirà, en el termini màxim de dos mesos i mitjançant resolució, el centre públic al qual el citat centre privat quedarà adscrit a efectes administratius.
  
DISPOSICIÓ Addicional
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar-hi un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació o publicació, segons corresponga.
  
València, 2 d'octubre de 2000
  
El conseller de Cultura i Educació
  
MANUEL TARANCÓN FANDOS